Държавен вестник, бр. 95, 2005 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  95
5. има само един вход за вкарване и изкар-
ване на животни, оборудван с дезинфекционна
площадка за автомобили и хора;
6. осигурено е помещение за съхранение на
дезинфекционни материали
7. изградена е рампа за товарене и разто-
варване на животни;
8. сключен е договор с ветеринарен лекар
за ветеринарномедицинско обслужване на жи-
вотните в депото;
9. осигурена е стая за ветеринарния лекар
по т. 8 за водене и съхранение на изискваната
документация, както и хладилник за съхраня-
ване на проби;
10. отговаря на хигиенните изисквания за
отстояние от населените места съгласно На-
редба № 7 от 1992 г. за хигиенните изисква-
ния за здравна защита на селищната среда (ДВ,
бр. 46 от 1992 г.).
Чл. 3. (1) За регистрация на карантинното
депо собственикът подава до генералния ди-
ректор на Националната ветеринарномеди-
цинска служба (НВМС) заявление, в което по-
сочва вида животни, които ще събира, и към
което прилага:
1. съдебно решение за регистрация и удосто-
верение за актуално състояние на търговеца или
документ за самоличност, ако е физическо лице;
2. документ за собственост (или договор за
наем) на депото;
3. договор с ветеринарен лекар за ветери-
нарно обслужване на животните в депото;
4. документи за платени такси по чл. 7 от
Тарифата за таксите, които се събират от
НВМС по Закона за ветеринарномедицинска-
та дейност.
(2) В срок до 3 дни от подаване на заявлени-
ето по ал. 1 генералният директор на НВМС със
заповед определя комисия, в която включва:
1. началник-отдел “Здравеопазване на жи-
вотните” от съответната регионална ветеринар-
номедицинска служба (РВМС);
2. началник-сектор “Здравеопазване на жи-
вотните” от съответната РВМС;
3. главен експерт в сектор “Здравеопазване
на животните” от съответната РВМС.
(3) В случай че някое от лицата по ал. 2 от-
съства, в комисията се определя лице, което го
замества.
(4) При установяване на несъответствия с
изискванията по чл. 2 към депото и/или към
документацията комисията писмено уведомя-
ва заявителя и дава срок за отстраняването
им. В този случай сроковете по ал. 5 и 6 спи-
рат да текат.
(5) В срок 5 дни от определянето є комиси-
ята по ал. 2 представя становище до генералния
директор на НВМС с предложение за регистра-
ция или отказ.
(6) В срок до 14 дни от подаване на заявлени-
ето генералният директор на НВМС въз основа
на становището по ал. 5 вписва карантинното
депо в регистър и издава удостоверение за ре-
гистрация по образец или мотивирано отказва
вписването.
(7) Отказът по ал. 6 може да се обжалва по
реда на Закона за административното произ-
водство.
(8) Всяко регистрирано депо получава инди-
видуален регистрационен номер.
Чл. 4. (1) В НВМС се води регистър на ка-
рантинните депа, който съдържа:
1. името на собственика (търговеца) или
наемателя;
2. вида животни;
3. местонахождението на карантинното депо;
4. индивидуалния регистрационен номер на
депото.
(2) Във всяка РВМС се води регистър на
получилите удостоверение по чл. 3, ал. 6 каран-
тинни депа на нейна територия, съдържащ дан-
ните по ал. 1.
(3) Собственикът е длъжен в 7-дневен срок
от настъпване на промени във вписаните об-
стоятелства да уведоми директора на РВМС за
вписването им в регистъра.
Чл. 5. (1) Всяко регистрирано карантинно
депо се контролира от ветеринарен лекар, оп-
ределен със заповед на директора на РВМС, на
чиято територия се намира.
(2) Лекарят по ал. 1 издава ветеринарноме-
дицински здравни сертификати, с които се екс-
портират заготвените партиди животни.
Чл. 6. (1) След изнасяне на всяка партида
животни помещението се почиства и дезин-
фекцира.
(2) Вкарването на друга партида животни се
допуска най-малко 3 дни след извършената де-
зинфекция по ал. 1.
(3) Не се допуска заготвяне и събиране на
партиди животни за износ преди изнасянето на
заготвени и събрани партиди животни на друг
собственик.
Чл. 7. (1) Регионалната ветеринарномеди-
цинска служба извършва контрол на дейността
на карантинните депа, намиращи се на нейната
територия.
(2) При извършване на контрола по ал. 1
инспекторите от РВМС имат право на достъп
до депото и до водената в него документация по
всяко време.
(3) При констатиране на нарушения и про-
пуски в дейността на карантинните депа в зави-
симост от вида и тежестта им инспекторите:
1. дават предписания и определят срок за
отстраняване на нарушенията;
2. правят предложение за временно спиране
на дейността до отстраняване на нарушенията;
3. правят предложение за отнемане на удос-
товерението за регистрация и заличаване от
регистъра.
(4) При извършване на контрола ветери-
нарните инспектори се легитимират със слу-
жебни карти.